
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 701 

25 Μαΐου 2005 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Έγκριση κυκλοφορίας στην Ελλάδα συσκευών ογκο- 
μέτρησης δημητριακών κατασκευής Κιζηρίδη Παύ¬ 


λου. 1 

Επισκευή κτιρίων οικισμών του Ο.Ε.Κ. εκτός Ν. Αττικής 
και πραγματοποίηση έργων για την βελτίωση της 

ποιότητας ζωής στους οικισμούς. 2 

Τροποποίηση διάταξης του Κανονισμού «Περί αγοράς 

κατοικιών ή διαμερισμάτων υπό του ΟΕΚ». 3 

Καθορισμός αποζημίωσης μελών συλλογικών οργά¬ 
νων του Οργανισμού Απασχολήσεως Εργατικού 

Δυναμικού (ΟΑΕΔ)». 4 

Τροποποίηση της υπ’ αριθμ. ΔΥ1 δ/8693/4.2.2005 
(ΦΕΚ178/11.2.2005τ. Β') απόφασης συγκρότησης 
του Πέμπτου Περιφερειακού Συμβουλίου Επιλο¬ 
γής και Αξιολόγησης των Επιμελητών Α' και Β' Ια¬ 


τρών Ε.Σ.Υ. αρμόδιο για την περιοχή ευθύνης των 
Δ.Υ.ΠΕ. Θεσσαλίας και Στερεός Ελλάδας, με έδρα 

του την έδρα της Δ.Υ.ΠΕ. Θεσσαλίας. 5 

Τροποποίηση της υπ’ αριθμ. ΔΥ1 δ/3949/27.1.2005 
(ΦΕΚ 131/3.2.2005 τ. Β') απόφασης συγκρότησης 
του Πρώτου Περιφερειακού Συμβουλίου Επιλογής 
και Αξιολόγησης των Επιμελητών Α' και Β' Ιατρών 
Ε.Σ.Υ., αρμόδιο για την περιοχή ευθύνης των 
Δ.Υ.ΠΕ. Α' και Β'Αττικής, με έδρα του την έδρα της 


Α'Δ.Υ.ΠΕ. Αττικής. 6 

Διενέργεια εποπτικού ελέγχου στην «Ένωση Αγροτι¬ 
κών Συνεταιρισμών Κυδωνιάς - Κισσάμου». 7 

Σύσταση ειδικής νομοπαρασκευαστικής επιτροπής 
για την τελική επεξεργασία και διαμόρφωση του 
σχεδίου νόμου για τη σύσταση της Δικαστικής 

Αστυνομίας. 8 

Διορισμός Διευθυντή του Κρατικού Μουσείου Σύγ¬ 
χρονης Τέχνης. 9 

Διορισμός Αναπληρωτή Διευθυντή του Φεστιβάλ Κινη¬ 
ματογράφου Θεσσαλονίκης. 10 


Έγκριση της υπ’ αριθμ. 7004/13/2/6.5.2005 απόφασης 
του Αστυνομικού Διευθυντή Δράμας «Μεταβίβαση 
δικαιώματος υπογραφής εγγράφων «ΜΕ ΕΝΤΟΛΗ 
ΔΙΕΥΘΥΝΤΗ» στους Υποδιευθυντές της Αστυνομι¬ 
κής Διεύθυνσης Δράμας». 11 


Καθιέρωση υπερωριακής εργασίας σε υπαλλήλους 
που υπηρετούν στην ΑΔΑΕ. 12 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην υπ’ αριθμ. ΔΥ1 δ/3949/ 
27.1.2005 απόφαση του Υπουργού Υγείας και Κοι¬ 


νωνικής Αλληλεγγύης. 13 

ΑΠΟΦΑΣΕΙ Σ 

Αριθμ. Φ2-596 (1) 


Έγκριση κυκλοφορίας στην Ελλάδα συσκευών ογκομέ- 

τρησης δημητριακών κατασκευής Κιζηρίδη Παύλου. 

Ο ΥΦΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις του π.δ. 1558/1985 «Κυβέρνηση και Κυ¬ 
βερνητικά Όργανα», (ΦΕΚ137/τ.Α'/26.7.1985). 

2. Τις διατάξεις του π.δ. 397/1988 «Οργανισμός του 
Υπουργείου Εμπορίου» (ΦΕΚ 185/τ. Α725.8.1988). 

3. Τις διατάξεις του π.δ. 524/1978 «Περί Κωδικοποιή- 
σεως εις ενιαίων κειμένων των ισχυουσών διατάξεων των 
αναφερομένων εις την εισαγωγή εν Ελλάδι του Διεθνούς 
Συστήματος Μέτρων και Σταθμών». 

4. Το π.δ. 27/1996 (ΦΕΚ 19/τ.Α'/1.2.1996) «Συγχώνευση 
Υπουργείων Τουρισμού, Βιομηχανίας Ενέργειας και Τε¬ 
χνολογίας και Εμπόριο. 

5. Το π.δ. 57/1996 «Σύσταση Γεν. Γραμματείας Εμπο¬ 
ρίου στο Υπουργείο Ανάπτυξης και καθορισμός των αρ¬ 
μοδιοτήτων της» (ΦΕΚ51/τ.Α'/18.3.1996). 

6. Το άρθρο 27της υπ’ αριθμ. Φ3/2587/1978 υπουργικής 
απόφασης «Περί Κωδικοποιήσεως αποφάσεων επί των 
Μέτρων και Σταθμών» (ΦΕΚ70/τ.Β/26.1.1979), όπως τρο¬ 
ποποιήθηκε με την Υ.Α. Β1/15073/1986 (ΦΕΚ 846/τ.Β'/ 
4.12.1986). 

7. Την υπ’ αριθμ. Β3-30/1.4.2004 απόφαση εξουσιοδό¬ 
τηση για υπογραφή εγγράφων με εντολή Υφυπουργού. 

8. Την υπ’ αριθμ. Δ /4390/86/03/5.11.2003 έκθεση δοκι¬ 
μής καλής λειτουργίας των ανωτέρω συσκευών ογκομέ- 
τρησης δημητριακών του Ι.Γ.Ε.Μ.Κ. 

9. Την από 31.3.2005 αίτηση του Κιζηρίδη Παύλου με 
την συνειμένη σε αυτή μελέτη κατασκευής, της συσκευής 
ογκομέτρησης δημητριακών, αποφασίζουμε: 

1. Εγκρίνουμε την κυκλοφορία στην Ελλάδα των συ¬ 
σκευών Κ860 και Κ570 συγκομηδής ογκομέτρησης και 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


μεταφοράς δημητριακών που κατασκευάζει ο Κιζηρίδης 
Παύλος κατοίκου Ασπροχώματος Γρεβενών Τ.Κ 511 00, 
τηλ. 2462025769 που χρησιμοποιούνται από τους κατό¬ 
χους θεριζοαλωνιστικων συγκροτημάτων. 

2. Περιγραφή συσκευών Κ360 κα Κ370. 

Η συσκευή αποτελείται από ένα αμάξωμα (καρότσα), 
προσαρμοσμένο πάνω στο πλαίσιο φορτηγού οχήματος 
και από ένα σύστημα εκφόρτωσης των δημητριακών σε 
επιθυμητούς χώρους. Το αμάξωμα των συσκευών αποτε- 
λείται αντίστοιχα από 4 η 5 διαμερίσματα. Το σχήμα των 
διαμερισμάτων ορθογωνίου παραλληλεπίπεδου και πρι¬ 
σματοειδούς που εφάπτονται σε κοινή βάση τους. 

Στο κάτω μέρος του διαμερίσματος υπάρχουν θυρίδες 
εκκένωσης οι οποίες με κατάλληλο μηχανισμό επιτρέ¬ 
πουν η εμποδίζουν την πτώση του προϊόντος από το δια¬ 
μέρισμα στον απαγωγό σωλήνα που μεταφέρεται μέσα 
σε ένα κοχλιοφόρο μεταφορέα στους αποθηκευτικούς 
χώρους. 

Τα διαμερίσματα της συσκευής είναι μεταξύ τους τελεί¬ 
ως ανεξάρτητα και έχουν σταθερή κατά μήκος διατομή 
και την ίδια χωρητικότητα . 

Στο μέσο του εξωτερικού τοιχώματος κάθε διαμερίσμα¬ 
τος υπάρχει κατακόρυφο διαφανές παράθυρο παρατη- 
ρήσεως που καλύπτει τα 2/3 τουλάχιστον του τοιχώμα¬ 
τος. Το παράθυρο παρατηρήσεως θα είναι βαθμολογη¬ 
μένο με οριζόντιες ευθείες γραμμές, που απέχουν εξίσου 
μεταξύ τους, με σκοπό την επιμέτρηση του όγκου των δη¬ 
μητριακών που βρίσκονται μέσα στο διαμέρισμα. Ύστερα 
απ’ αυτό είναι δυνατό να βρεθεί το βάρος αυτών δια πολ¬ 
λαπλασιασμού του όγκου αυτού επιτο ειδικό βάρος περι¬ 
μετρικά και στο πάνω μέρος του διαμερίσματος θα υπάρ¬ 
χει περιθώριο ασφαλείας για την ασφαλή διακίνηση των 
δημητριακών. 

3. Ιδιαίτερα χαρακτηριστικά συσκευής Κ3 60 Κ3 70 

1) Συνολική χωρητικότητα 19 824 II 23125 II 

2) Αριθμός διαμερισμάτων 4 5 

3) Χωρητικότητα διαμερίσματος 4956II 4625 II 

4) Διαστάσεις ορθογωνίου 1,5πι χ2.34πι χΐ, 12 
παραλ/δοπου αποτελεί το πάνω 1,4πι2,34πιχ1,12πι 
μέρος κάθε διαμερίσματος 

5) Διαστάσεις ανω βάσεως 1,5πιχ2,34πι 1,4πιχ2,34ηι 
πρισματοειδούς. 

6) Διαστάσεις κάτω βάσεως 1,5πιχ0,18πι 1,4πιχ0,18πι 
πρισματοειδούς. 

7) Απόσταση δυο βάσεων 0,54πι 0,54 γπ 

πρισματοειδούς. 

8) Πλάτος παραθύρου παρατηρήσεως 80πιπι 80 πιπι 

9) Υψος περιθωρίου ασφαλείας φόρτωσης 20% 20% 

10) Διαβαθμισμένος χώρος διαβαθμίσεις 15 15 

11) Ογκος μεταξύ δυο διαδοχικών 25011 25011 

διαβαθμίσεων. 

12) Απόσταση μεταξύ δυο διαδοχικών 71 πιπι 72πιπι 
διαβαθμίσεων. 

4. Ελεγχος συσκευής -ανεκτό σφάλμα. 

Ο έλεγχος της ακρίβειας κάθε ογκομετρικής συσκευής 
γίνεται: 

Α) Με επιμέτρηση των διαφορών διαστάσεων κάθε δια¬ 
μερίσματος. 

Β) Με πλήρωση των διαμερισμάτων ολικώς η μερικώς 
με το ίδιο είδος και ποιότητα δημητριακών και εξεύρεση 
του βάρους των ποσοτήτων που τοποθετήθηκαν σ’αυτά 
αφού προηγουμένως από το παράθυρο παρατηρήσεως 
έχει σημειωθεί η ένδειξη τούτου σε κυβικά μετρά. 


Για να είναι ακριβής η κατ’ όγκο μέτρηση των δημητρια¬ 
κών κάθε διαμερίσματος πρέπει το πηλίκο της διαιρέσε- 
ως του βάρους που βρέθηκε παραπάνω δια του ειδικού 
βάρους του δημητριακού να αντιστοιχεί στην ένδειξη που 
σημειώθηκε σε κυβικά μέτρα του παραθύρου παρατηρή¬ 
σεως ,συν η πλην το ανεκτό όριο σφάλματος μετρήσεως 
πέντε τοις χιλίοις ( ±0,5%), διαφορετικά η συσκευή είναι 
ανακριβής. 

Για τη διαπίστωση της οριζοντιώσεωςτων δημητριακών 
εντός των διαμερισμάτων ,πρεπει να υπάρχουν εσωτερι¬ 
κά τουλάχιστον (10) οριζόντιες περιμετρικές καιδιαχωρι- 
στικές γραμμές στο ύψος και πλάτος κατά το δυνατό των 
διαβαθμίσεων του παραθύρου παρατηρήσεως. 

5. Οι συσκευές αυτές πριν από κάθε χρήση υπόκεινται 
σε αρχικό έλεγχο ακολούθως εφόσον βρίσκονται σε κυ¬ 
κλοφορία στον περιοδικό έλεγχο που γίνεται κάθε χρόνο. 

Η νομιμοποίηση της κυκλοφορίας γίνεται με την επικόλ¬ 
ληση από την αρμόδια αρχή σε εμφανές σημείο του αμα¬ 
ξώματος των σημάτων του αρχικού και περιοδικού ελέγ¬ 
χου Μέτρων και Σταθμών. 

6. Για να διαπιστωθεί η ταυτότητα των ογκομετρικών συ¬ 
σκευών Κ360 και Κ3 70 πρέπει σε μεταλλική πλάκα, τοπο¬ 
θετημένη σε εμφανές σημείο της εξωτερικής πλευράς του 
αμαξώματος να αναγράφονται οι παρακάτω ενδείξεις. 

α. ΣΥΣΚΕΥΗ ΑΜΕΣΗΣ ΟΓΚΟΜΕΤΡΗΣΗΣ ΔΗΜΗΤΡΙΑ¬ 
ΚΩΝ 

β. Χωρητικότητα. 

γ. Αριθμός διαμερισμάτων. 

δ. Αριθμός κυκλοφορίας Φ2-596/13.5.2005. 

ε. Κατασκευαστής Κιζηρίδης Παύλος (Ασπροχώματος 
Γ ρεβενών Τ.Κ 51100-Γ ρεβενά). 

7. Η έγκριση αυτή μπορεί να ανακληθεί με απόφασή 
μας, εφόσον διαπιστωθεί από την Αρμόδια Αρχή, ότι δεν 
πληρούνται οι νόμιμες προϋποθέσεις και απαιτήσεις, 
υστέρα από αιτιολογημένη εισήγηση της υπηρεσίας 
μας. 

8. Η απόφαση αυτή ναδημοσιευθείστην Εφημερίδα της 
Κυβερνήσεως και ισχύει από την ημερομηνία δημοσίευ¬ 
σής της. 

Αθήνα, 13 Μάίου 2005 

Με εντολή Υφυπουργού 
Ο Διευθυντής 
ΑΝ.ΒΛΑΧΟΣ 
-♦- 

Αριθ. 50053 (2) 

Επισκευή κτιρίων οικισμών του Ο.Ε.Κ. εκτός Ν. Αττικής 
και πραγματοποίηση έργων για την βελτίωση της ποι¬ 
ότητας ζωής στους οικισμούς. 

Ο ΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις του ν. 1558/1985 (Φ.Ε.Κ. 137/Α") «Κυ¬ 
βέρνηση και Κυβερνητικά Όργανα». 

2. Τις διατάξεις του π.δ. 368/1989 (Φ.Ε.Κ. 163/Α') «Ορ¬ 
γανισμός του Υπουργείου Εργασίας», όπως τροποποιή¬ 
θηκαν και ισχύουν σήμερα. 

3. Την υπ’ αριθμ. Υ1/10.3.2004 απόφαση του Πρωθυ¬ 
πουργού (Φ.Ε.Κ. 513/Β ), «Μεταβολή τίτλων Υπουργείων 
και καθορισμός της σειράς τάξης των Υπουργείων». 

4. Τις διατάξεις του ν. δ/τος 2963/1954 (Φ.Ε.Κ.195/Α') 
«Περί ιδρύσεως Αυτονόμου Οργανισμού Εργατικής Κα¬ 
τοικίας». 

5. Τις διατάξεις του άρθρου 4 του ν.2736 / 1999 
(Φ.Ε.Κ.172/Α') «Στεγαστικά Προγράμματα Οργανισμού 
Εργατικής Κατοικίας (Ο.Ε.Κ.) και άλλες διατάξεις». 

6. Τις διατάξεις της παραγρ. 4 του άρθρου 20 του 
ν.3227/2004 (Φ.Ε.Κ. 31/Α') «Μέτρα για την αντιμετώπιση 
της ανεργίας και άλλες διατάξεις». 

7. Το υπ’ αριθμ. 20905/232/31.1.2005 έγγραφο του 
Ο.Ε.Κ. με το οποίο μας υπέβαλε απόσπασμα πρακτικού 
της υπ’ αριθμ. 03/27.1.2005 συνεδριάσεως του Διοικητι¬ 
κού του Συμβουλίου. 

8. Τις διατάξεις του άρθρου 29Ατου ν. 1558/1985 (ΦΕΚ 
137/Α') που προστέθηκε με το άρθρο 27 του ν. 2081/1992 
(ΦΕΚ 154/Α'), την παράγρ. 2 του άρθρου 1 του ν. 
2469/1997 (ΦΕΚ 38/Α') καθώς και το γεγονός ότι από τις 
διατάξεις της απόφασης αυτής προκαλείται δαπάνη εις 
βάρος του προϋπολογισμού του Ο.Ε.Κ. ύψους 15.000. 
000 Ευρώ (Κ.Α.Ε. 9724), αποφασίζουμε : 

1. Εγκρίνεται η επισκευή κτιρίων οικισμών του Οργανι¬ 
σμού Εργατικής Κατοικίας (Ο.Ε.Κ.) που βρίσκονται εκτός 
Ν. Αττικής και έχουν υποστεί ζημιές λόγω διαφόρων προ¬ 
βλημάτων που θέτουν σε κίνδυνο την ασφάλεια των οικι¬ 
στών καθώς και η πραγματοποίηση έργων προς ανακαίνι¬ 
ση των κοινόχρηστων χώρων των πολυκατοικιών, των 
εξωτερικών όψεων των κτιρίων, των υπαίθριων κοινόχρη¬ 
στων εγκαταστάσεων των οικισμών και κάθε άλλου ανα¬ 
γκαίου έργου για την αναβάθμισή τους και τη βελτίωση 
της ποιότητας ζωής στους οικισμούςτου Ο.Ε.Κ. εκτός Ν. 
Αττικής, των οποίων οι κατοικίες έχουν κληρωθεί πριν από 
25 έτη. 

2. Από τις διατάξεις της απόφασης αυτής προκαλείται 
δαπάνη σε βάροςτου προϋπολογισμού του Ο.Ε.Κ. ύψους 
15.000.000 Ευρώ Κ.Α.Ε. 9724, τα οποία θα εκταμιευτούν 
σταδιακά αναλόγως της προόδου των εργασιών. 

Η απόφαση αυτή να δημοσιευθεί στη Εφημερίδα της 
Κυβερνήσεως. 

Αθήνα, 16 Μάίου 2005 

Ο ΥΠΟΥΡΓΟΣ 

ΠΑΝΟΣ ΠΑΝΑΓΙΩΤΟΠΟΥΛΟΣ 
-♦- 

Αριθμ. 50332 (3) 

Τροποποίηση διάταξης του Κανονισμού «Περί αγοράς 
κατοικιών ή διαμερισμάτων υπό του ΟΕΚ». 

Ο ΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις του ν. 1558/1985 (Φ.Ε.Κ. 137/Α') «Κυ¬ 
βέρνηση και Κυβερνητικά Όργανα». 

2. Τις διατάξεις του π.δ. 368/1989 (Φ.Ε.Κ. 163/Α') «Ορ¬ 
γανισμός του Υπουργείου Εργασίας», όπως τροποποιή¬ 
θηκαν και ισχύουν σήμερα. 

3. Την υπ’ αριθμ. Υ1/10.3.2004 απόφαση του Πρωθυ¬ 
πουργού (Φ.Ε.Κ. 513/Β'), «Μεταβολή τίτλων Υπουργείων 
και καθορισμός της σειράς τάξης των Υπουργείων». 

4. Τις διατάξεις του άρθρου 6 του ν. δ/τος 2963/1954 
(Φ.Ε.Κ. 195/Α') «Περί ιδρύσεως Αυτονόμου Οργανισμού 
Εργατικής Κατοικίας». 


5. Την υπ’ αριθμ. 94 από 9 Ιουλίου 1982 Πράξη του 
Υπουργικού Συμβουλίου που κυρώθηκε με το ν. 1332/ 
1983 (ΦΕΚ30/Α74.3.1983). 

6. Τις διατάξεις του Κανονισμού «Περί αγοράς κατοι¬ 
κιών ή διαμερισμάτων υπό του ΟΕΚ» (αριθμ. 50635/ 
12.6.1992 απόφασης, ΦΕΚ 419/Β') όπως τροποποιήθη¬ 
καν, συμπληρώθηκαν και αντικαταστάθηκαν με την υπ’ 
αριθμ. 50403/3.8.1998 απόφαση (ΦΕΚ867/Β') και ισχύουν 
σήμερα. 

7. Το υπ’ αριθμ. 22070/1234 από 21.2.2005 έγγραφο του 
ΟΕΚ με το οποίο μας υπέβαλε αποσπάσματα πρακτικών 
των συνεδριάσεων του Διοικητικού του Συμβουλίου 
αριθμ. 5/10.2.2005 και 6/17.2.2005, από τα οποία διαπι¬ 
στώνεται το νομότυπο των αποφάσεων για έγκριση Κανο¬ 
νισμού ΟΕΚ. 

8. Τις διατάξεις του άρθρου 29Α του ν. 1558/ 1985 
(Φ.Ε.Κ. 137/Α/28.7.1985) που προστέθηκε με το άρθρο 27 
τουν. 2081/1992 (Φ.Ε.Κ. 154/Α/10.9.1992),τηνπαραγρ. 2 
του άρθρου 1 του ν. 2469/1997 (Φ.Ε.Κ. 38/Α/14.3.1997) 
καθώς και το γεγονός ότι από τις διατάξεις της απόφασης 
αυτής δεν προκαλείται δαπάνη εις βάρος του προϋπολο¬ 
γισμού του ΟΕΚ, αποφασίζουμε: 

Κυρώνουμε την απόφαση του Διοικητικού Συμβουλίου 
του Οργανισμού Εργατικής Κατοικίας (Ο.Ε.Κ.) που πήρε 
στις συνεδριάσεις του αριθμ. 5/10.2.2005 και 6/17.2.2005 
και εγκρίνουμε στον Κανονισμό «περί αγοράς κατοικιών ή 
διαμερισμάτων υπό του ΟΕΚ» να τροποποιηθεί η παρά¬ 
γραφος 2 του άρθρου 2 όπως παρακάτω: 

«Ο συνολικός αριθμός των κατοικιών και διαμερισμά¬ 
των που αγοράζονται κάθε χρόνο σε όλη την Ελλάδα, μέ¬ 
σω του Π,Α.ΚΑ.ΔΙ. είναι απεριόριστος, ανάλογα μετιςπα- 
ρουσιαζόμενες στεγαστικές ανάγκες των δικαιούχων, 
που εκτιμώνται από το Διοικητικό Συμβούλιο του Ο.Ε.Κ. 
με απόφασή του». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Μάίου 2005 

Ο ΥΠΟΥΡΓΟΣ 

ΠΑΝΟΣ ΠΑΝΑΓΙΩΤΟΠΟΥΛΟΣ 
-♦- 

Αριθμ. 190509 (4) 

Καθορισμός αποζημίωσης μελών συλλογικών οργάνων 
του Οργανισμού Απασχολήσεως Εργατικού Δυναμι¬ 
κού (ΟΑΕΔ)». 

Ο ΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις: 

α) Του ν.2956/2001 Αναδιάρθρωση ΟΑΕΔ και άλλες 
διατάξεις (ΦΕΚ 258/Α/2001). 

β) Του άρθρου 17 του ν. 3205/2003 (ΦΕΚ 297/Α/23.12. 
2003). 

γ) Του άρθρου 19 του ν. 2224/1994. 

δ) Του άρθρου 27 του ν. 2081/1992 (ΦΕΚ 154/Α/1992) με 
το οποίο προστέθηκε το άρθρο 29 Α στον ν. 1558/1985 
(ΦΕΚ 137/Α/26.7.1985) και αντικαταστάθηκε το α' εδάφιο 
τηςπαρ. 2 με το άρθρο 1 του ν. 2469/1997 (ΦΕΚ38/Α/1997) 

ε) Του β.δ. 803/7.12.1970 «Περί των παρά του Οργανι¬ 
σμού Απασχόλησης Εργ. Δυναμικού Επιτροπών» (ΦΕΚ 
271/Α/1970). 

στ) Του β.δ. 405/1971 (ΦΕΚ 123/Α/1971) «Περί συγκρό¬ 
τησης και λειτουργίας των Υπηρεσιών του ΟΑΕΔ». 

2. Τα έγγραφα αριθμ. Β111027/4.4.2005 και Β114258/ 

26.4.2005 του ΟΑΕΔ. 

3. Το γεγονός ότι, από τις διατάξεις της απόφασης αυ¬ 
τής προκαλείται δαπάνη σε βάρος του προϋπολογισμού 
του Ο.Α.Ε.Δ. ύψους 1.239.000,00 Ευρώ για το τρέχον οι¬ 
κονομικό έτος, η οποία θα καλυφθεί από τις πιστώσεις 
που προβλέπονται στον ΚΑΕ 0264 «Αποζημίωση για συμ¬ 
μετοχή σε επιτροπές και συμβούλια» ύψους 1.421.400,00 
Ευρώ του υπό έγκριση προϋπολογισμού του ΟΑΕΔ έτους 
2005. Η δαπάνη η οποία θα προκληθεί για κάθε ένα από τα 
επόμενα πέντε (5) τουλάχιστον οικονομικά έτη ανέρχεται 
στο ποσό των 1.524.000,00 ευρώ και θα καλυφθεί από τα 
έσοδα του ΟΑΕΔ, αποφασίζουμε : 

1) Καθορίζουμε, την κατά συνεδρίαση αποζημίωση των 
μελών των Επιτροπών, του Οργανισμού Απασχολήσεως 
Εργατικού Δυναμικού, Επίλυσης Ασφαλιστικών Διαφο¬ 
ρών της Διοίκησης, Επίλυσης Ασφαλιστικών Διαφορών 
Περ/κών Δ/νσεων, Προμηθειών, Στέγασης και Συμβου¬ 
λευτικών Επιτροπών Γραφείων Απασχόλησης ως εξής: 

Πρόεδρος: ποσό 41 Ευρώ. 

Μέλη, Εισηγητές και Γραμματείς: 33 Ευρώ για τον κα¬ 
θένα. 

2) Η αποζημίωση αυτή καταβάλλεται μέχρι πενήντα (50) 
συνεδριάσεις ετησίως για κάθε επιτροπή. 

3) Οι επιτροπές θα συνεδριάζουν εκτός νομίμου ωραρί¬ 
ου εργασίας. 

4) Οι υπ’ αριθμ. 2074917/10938/0022/22.10.1997 (ΦΕΚ 
995/Β/ 1997) και 2/23184/0022/5.4.2000 κοινές υπουργι¬ 
κές αποφάσεις, καταργούνται. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Μάίου 2005 

Ο ΥΠΟΥΡΓΟΣ 

ΠΑΝΟΣ ΠΑΝΑΓΙΩΤΟΠΟΥΛΟΣ 
-♦- 

Αριθμ. ΔΥ1 δ/43632 (5) 

Τροποποίηση της υπ’ αριθμ. ΔΥ1 δ/8693/4.2.2005 (ΦΕΚ 178/ 

11.2.2005 τ. Β') απόφασης συγκρότησης του Πέμπτου 
Περιφερειακού Συμβουλίου Επιλογής και Αξιολόγησης 
των Επιμελητών Α' και Β' Ιατρών Ε.Σ.Υ. αρμόδιο για την 
περιοχή ευθύνης των Δ.Υ.ΠΕ. Θεσσαλίας και Στερεός 
Ελλάδας, με έδρα του την έδρα της Δ.Υ.ΠΕ. Θεσσαλίας. 

Ο ΥΠΟΥΡΓΟΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις του ν.δ. 2592/1953 (Φ.Ε.Κ. 254/1953 
τ.Α') 

2. Τις διατάξεις της παρ. 8 του άρθρου 11 του ν. 2889/ 
2001 (Φ.Ε.Κ. 37/2.3.2001 τ. Α') «Βελτίωση και εκσυγχρονι¬ 
σμός του Εθνικού Συστήματος Υγείας και άλλες διατά¬ 
ξεις», όπως τροποποιήθηκε μεταγενέστερα με την παρ. 
12 του άρθρου 19 του ν. 3106/2003 (ΦΕΚ 30/2003 τ.Α') και 
τα εδάφια 1 και 4α της παρ. Δ του άρθρου 20 του ν. 
3172/2003 (ΦΕΚ 197/2003τ. Α'). 

3. Τις διατάξεις των παρ. 1,2, 5, 6 και 7 του άρθρου 43 του 
ν. 3252/2004 (Φ.Ε.Κ. 132/16.7.2004 τ. Α') «Σύσταση Ένωσης 
Νοσηλευτών - Νοσηλευτριών Ελλάδος και άλλες διατάξεις». 

4. Τις διατάξεις του άρθρου 20 του ν. 3293/2004 (Φ.Ε.Κ. 
231/26.11.2004 τ.Α') «Πολυκλινική Ολυμπιακού Χωριού, 
Συνήγορος Υγείας και Κοινωνικής Αλληλεγγύης και λοι¬ 
πές διατάξεις». 


5. Την υπ’ αριθμ. ΔΥ1 δ/8693/4.2.2005 (ΦΕΚ 178/ 

11.2.2005 τ. Β') απόφαση. 

6. Το υπ’ αριθμ. 693/22.4.2005 έγγραφο του Πανελλήνι¬ 
ου Ιατρικού Συλλόγου, αποφασίζουμε: 

1. Τροποποιούμε την υπ’ αριθμ. ΔΥ1 δ/8693/4.2.2005 
(ΦΕΚ 178/ 11.2.2005 τ. Β') απόφαση και διορίζουμε στο 
Πέμπτο Περιφερειακό Συμβούλιο Επιλογής και Αξιολόγη¬ 
σης των Επιμελητών Α' και Β' Ιατρών Ε.Σ.Υ., αρμόδιο για 
την περιοχή ευθύνηςτων Δ.Υ.ΠΕ. Θεσσαλίας καιΣτερεάς 
Ελλάδας, με έδρα του την έδρα της Δ.Υ.ΠΕ. Θεσσαλίας 
τα κατωτέρω πρόσωπα: 

α) στην ειδικότητα της Μαιευτικής - Γυναικολογίας τα¬ 
κτικό μέλος τον Έξαρχο Νικόλαο, Επιμελητή Α' Χειρουρ¬ 
γικής στο Γενικό Νοσοκομείο Βόλου «ΑΧΙΛΛΟΠΟΥΛΕΙΟ» 
σε αντικατάσταση του Δεληκούκου Στυλιανού. 

β) στην ειδικότητα της Ορθοπαιδικής τακτικό μέλος τον 
Κουτρούμπα Δημήτριο, Αναπληρωτή Διευθυντή Χειρουρ¬ 
γικής στο Γενικό Νοσοκομείο Βόλου «ΑΧΙΛΛΟΠΟΥΛΕΙΟ» 
σε αντικατάσταση του Δεληκούκου Στυλιανού. 

2. Η θητεία των ανωτέρω διοριζομένων λήγει μαζί με το 
υπόλοιπο της θητείας των άλλων μελών των Συμβουλίων. 

3. Κατά τα λοιπά ισχύει η ανωτέρω τροποποιούμενη 
απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Μάίου 2005 

Ο ΥΠΟΥΡΓΟΣ 

ΝΙΚΗΤΑΣ ΚΑΚΛΑΜΑΝΗΣ 
-♦- 

Αριθ.ΔΥΙ δ/37345 (6) 

Τροποποίηση της ΔΥ1 δ/3949/27.1.2005 (ΦΕΚ 131/ 3.2.2005 
τ. Β') απόφασης συγκρότησης του Πρώτου Περιφε¬ 
ρειακού Συμβουλίου Επιλογής και Αξιολόγησης των 
Επιμελητών Α'και ΒΊατρών Ε.Σ.Υ., αρμόδιο για την πε¬ 
ριοχή ευθύνης των Δ.Υ.ΠΕ. Α' και Β' Αττικής, με έδρα 
τούτην έδρα της Α'Δ.Υ.ΠΕ. Αττικής. 

Ο ΥΠΟΥΡΓΟΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις του ν.δ. 2592/1953 (Φ.Ε.Κ. 254/1953 
τ.Α'). 

2. Τις διατάξεις της παρ. 8 του άρθρου 11 του ν. 
2889/2001 (Φ.Ε.Κ. 37/2.3.2001 τ.Α') «Βελτίωση και εκσυγ¬ 
χρονισμός του Εθνικού Συστήματος Υγείας και άλλες δια¬ 
τάξεις», όπωςτροποποιήθηκε μεταγενέστερα μετηνπαρ. 
12 του άρθρου 19 του ν. 3106/2003 (ΦΕΚ 30/2003 τ.Α') και 
τα εδάφια 1 και 4α της παρ. Δ του άρθρου 20 του ν. 
3172/2003 (ΦΕΚ 197/2003τ. Α'). 

3. Τις διατάξεις των παρ. 1,2, 5,6 και 7 του άρθρου 43 του 
ν. 3252/2004 (Φ.Ε.Κ. 132/16.7.2004 τ. Α') «Σύσταση Ένωσης 
Νοσηλευτών - Νοσηλευτριών Ελλάδος και άλλες διατάξεις». 

4. Τις διατάξειςτου άρθρου 20του Ν. 3293/2004 (Φ.Ε.Κ. 
231/26.11.2004 τ. Α') «Πολυκλινική Ολυμπιακού Χωριού, 
Συνήγορος Υγείας και Κοινωνικής Αλληλεγγύης και λοι¬ 
πές διατάξεις». 

5. Την υπ’ αριθμ. ΔΥ1 δ/3949/27.1.2005 (ΦΕΚ 131/ 
3.2.2005τ. Β') απόφασή μας, όπωςτροποποιήθηκε μετα¬ 
γενέστερα. 

6. Το γεγονός ότι οι Μπαλάσκα Γεωργία, Καρκάνη Πα¬ 
ναγιώτα, Μαντζαβινάτου Ελένη, Μπρούμπη Αλεξάνδρα, 
Σκυριανού Μαρία, Νούλα Αλεξάνδρα, Δημητροπούλου 
Ευθυμία και Τροχάτου Χρυσούλα, για προσωπικούς λό- 

γους, αδυνατούν να ανταποκριθούν στα καθήκοντα που 
τους ανατίθενται με την υπ’ αριθμ. ΔΥ1 δ/3949/27.1.2005 
απόφαση. 

7. Τα 4512/7.4.2005 και 6389/28.4.2005 έγγραφα του Α' 
Περιφερειακού Συστήματος Υγείας και Πρόνοιας Αττι¬ 
κής, αποφασίζουμε: 

1. Τροποποιούμε την ανωτέρω (5) σχετική απόφασή μας 
και διορίζουμε στο Πρώτο Περιφερειακό Συμβούλιο Επι¬ 
λογής και Αξιολόγησης των Επιμελητών Α' και Β' Ιατρών 
Ε.Σ.Υ., αρμόδιο για την περιοχή ευθύνης των Δ.Υ. ΠΕ. Α' και 
Β' Αττικής, με έδρα του την έδρα της Α' Δ.Υ.ΠΕ. Αττικής και 
συγκεκριμένα στις ειδικότητες: Αγγειοχειρουργική, Αιμα¬ 
τολογία, Ακτινοδιαγνωστική, Ακτινοθεραπευτική - Ογκολο¬ 
γία, Αλλεργιολογία, Αναισθησιολογία, Γαστρεντερολογία, 
Δερματολογία -Αφροδισιολογία, Ενδοκρινολογία, Καρδιο¬ 
λογία, Μονάδα Εντατικής Θεραπείας (Μ.Ε.Θ.), Ιατρική Βιο- 
παθολογία (Μικροβιολογία), Νευρολογία, Νευροχειρουρ- 
γική, Νεφρολογία, Ορθοπαιδική, Ουρολογία, Οφθαλμολο¬ 
γία, Παθολογία, Παθολογική Ανατομική, Παθολογική 
Ογκολογία, Παιδιατρική, Πλαστική Χειρουργική, Πνευμο- 
νολογία - Φυματιολογία, Πυρηνική Ιατρική, Ρευματολογία, 
Χειρουργική, Χειρουργική Θώρακος, Χειρουργική Παίδων, 
Ψυχιατρική και Ωτορινολαρυγγολογία: 

I) Γραμματείς τους: 

α) Αγουρίδου Όλγα, υπάλληλο του Γενικού Νοσοκομεί¬ 
ου Αθηνών «Ο ΕΥΑΓΓΕΛΙΣΜΟΣ», του κλάδου ΔΕ Γραφέ- 
ων Νοσηλευτικών και Επιστημονικών Τμημάτων, σε αντι¬ 
κατάσταση της Παλάσκα Γεωργίας, 
β) Λάππα Αικατερίνη, υπάλληλο της Κεντρικής Υπηρε¬ 
σίας της Β' Δ. Υ. Π Ε. Αττικής, του κλάδου ΔΕ Χειριστών Υπο¬ 
λογιστών, σε αντικατάσταση της Καρκάνη Παναγιώτας, 
γ) Μπόλου Μαριάνθη, υπάλληλο της Κεντρικής Υπηρε¬ 
σίας της Β'Δ.Υ.ΠΕ. Αττικής, του κλάδου ΔΕ Διοικητικού - 
Λογιστικού σε αντικατάσταση της Μαντζαβινάτου Ελέ¬ 
νης. 

II) Αναπληρωματικούς γραμματείς τους: 

α) Τσούκα Αικατερίνη, υπάλληλο της Κεντρικής Υπηρε¬ 
σίας της Β'Δ.Υ.ΠΕ. Αττικής, του κλάδου ΔΕ Διοικητικού - 
Λογιστικού σε αντικατάσταση της Μπρουμπή Αγγελικής, 
β) Ντούκα Μαρία, υπάλληλο της Κεντρικής Υπηρεσίας 
της Β' Δ.Υ.ΠΕ. Αττικής, του κλάδου ΔΕ Διοικητικού - Λογι¬ 
στικού, σε αντικατάσταση της Σκυριανού Μαρίας, 
γ) Σπυρέλη Ελένη, υπάλληλο της Κεντρικής Υπηρεσίας 
της Β' Δ.Υ.ΠΕ. Αττικής, του κλάδου ΔΕ Διοικητικού - Λογι¬ 
στικού, σε αντικατάσταση της Νούλα Αλεξάνδρας, 
δ) Χριστοπούλου Δέσποινα, υπάλληλο της Κεντρικής 
Υπηρεσίας της Β'Δ.Υ.ΠΕ. Αττικής, του κλάδου ΔΕ Διοικη¬ 
τικού - Λογιστικού, σε αντικατάσταση της Δημητροπού- 
λου Ευθυμίας, 

ε) Παπάρα Μαρία, υπάλληλο του Γενικού Ογκολογικού 
Νοσοκομείου Κηφισιάς «ΟΙ ΑΓΙΟΙ ΑΝΑΡΓΥΡΟΙ», του κλά¬ 
δου ΔΕ Διοικητικού - Λογιστικού, σε αντικατάσταση της 
Τροχάτου Χρυσούλας. 

2. Οι ανωτέρω διορίζονται για το υπόλοιπο της θητείας 
των αντικαθισταμένων. 

3. Κατά τα λοιπά ισχύει η ανωτέρω τροποποιούμενη 
απόφαση, όπως τροποποιήθηκε μεταγενέστερα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Μάίου 2005 

Ο ΥΠΟΥΡΓΟΣ 

ΝΙΚΗΤΑΣ ΚΑΚΛΑΜΑΝΗΣ 


Αριθμ. 36790 (7) 

Διενέργεια εποπτικού ελέγχου στην «Ένωση Αγροτικών 
Συνεταιρισμών Κυδωνιάς - Κισσάμου» 

Ο ΥΦΥΠΟΥΡΓΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Το ν. 1558/26.7.1985 «Κυβέρνηση και Κυβερνητικά 
Όργανα», όπως τροποποιήθηκε και ισχύει. 

2. Τις διατάξεις του π.δ. 402/1988 «Οργανισμός Υπουρ¬ 
γείου Γεωργίας», όπως τροποποιήθηκε μεταγενέστερα 
και ισχύει. 

3. Το άρθρο 16 του ν.2810/2000 «Αγροτικές Συνεταιρι¬ 
στικές Οργανώσεις». 

4. Το π.δ. 176/2003 «Περιεχόμενο και τρόπος άσκησης 
της εποπτείας του Υπουργού Γεωργίας επί των Αγροτι¬ 
κών Συνεταιριστικών Οργανώσεων (Α.Σ.Ο.) και των Συνε¬ 
ταιριστικών Εταιριών (ΣΈ.)». 

5. Την υπ’ αριθμ. Υ132/11.10.2004 (ΦΕΚ 1533Β/14.10. 
2004) απόφαση του Πρωθυπουργού και του Υπουργού 
Αγροτικής Ανάπτυξης και Τροφίμων «Ανάθεση αρμοδιο¬ 
τήτων στον Υφ/ργό Αγροτικής Ανάπτυξης & Τροφίμων, 
Αλέξανδρο Κοντό». 

6. Την ΕΜΠ 93/29.11.2004 Πορισματική Έκθεση Ελέγ¬ 
χου της «Ενωσης Αγροτικών Συνεταιρισμών Κυδωνίας- 
Κισσάμου». 

7. Την ανάγκη διαπίστωσης της νόμιμης λειτουργίας 
της «Ένωσης Αγροτικών Συνεταιρισμών Κυδωνίας-Κισ- 
σάμου», κατά το περιεχόμενο της αρχικής Εντολής 
Ελέγχου 55342/21.10.2004 του Υφ/ργού Αγρ. Αν. & Τρο¬ 
φίμων. 

8. Ότι η απόφασή μας αυτή δεν δημιουργεί δαπάνη σε 
βάρος του Κρατικού Προϋπολογισμού, αποφασίζουμε: 

Τη διενέργεια εποπτικού ελέγχου στην «Ένωση Αγροτι¬ 
κών Συνεταιρισμών Κυδωνιάς - Κισσάμου» από τους 
υπαλλήλους του Υπουργείου Αγροτικής Ανάπτυξης & 
Τροφίμων καθ’ αρμοδιότητα. 

Γ ιατον νομικοδιοικητικό έλεγχο: 

α. Κελεμένη Μαρία, Διευθύντρια στηνΔ/νση Επιθεώρη¬ 
σης. 

β. Τσερεντζούλια Σεβασμία, υπάλληλο της Δ/νσης Νο¬ 
μοπαρασκευαστικού Έργου και Νομικών Υποθέσεων. 

Γ ιατον οικονομικό έλεγχο: 

α. Κοκολάκη Μαρίνα, Οικονομική Επιθεωρήτρια Κρή- 
της. 

β. Αναστασόπουλο Πέτρο, Προϊστάμενο Οικονομικής 
Επιθεώρησης Αττικής και Νήσων. 

Οι ελεγκτές λαμβάνοντας υπόψη τις σχετικές καταγγε¬ 
λίες και τις αναφερόμενες στο ανωτέρω «7» πόρισμα 
εκρεμμότητες, μετά από έλεγχο στην έδρα της Οργάνω¬ 
σης, κατά τον οποίο μπορούν και να εξετάσουν ενόρκως 
κάθε πρόσωπο σχετικό με την υπόθεση, να συντάξουν τε¬ 
λικό πόρισμα, το οποίο να περιέλθει στις αρμόδιες Υπη¬ 
ρεσίες του Υπουργείου Αγρ. Ανάπτ. & Τροφίμων, το συ¬ 
ντομότερο δυνατόν και όχι πέραν των δύο μηνών από την 
δημοσίευση της Απόφασης αυτής στην Εφημερίδα της 
Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Μάίου 2005 

Ο ΥΦΥΠΟΥΡΓΟΣ 

ΑΛΕΞΑΝΔΡΟΣ ΚΟΝΤΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθμ. 40148 (8) 

Σύσταση ειδικής νομοπαρασκευαστικής επιτροπής για 
την τελική επεξεργασία και διαμόρφωση του σχεδίου 
νόμου για τη σύσταση της Δικαστικής Αστυνομίας. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1) Τις διατάξεις: 

α)του άρθρου 10 του ν.3060/2002 (ΦΕΚΑ'242). 

β) του άρθρου 23 παρ. 1 περ. ι' του ν.2145/1993 (ΦΕΚ 
ΑΊ988). 

γ) του άρθρου 17του ν.3205/2003 (ΦΕΚ Α' 297) «Μισθο- 
λογικές ρυθμίσεις λειτουργών και υπαλλήλων του Δημο¬ 
σίου, Ν.Π.Δ.Δ. καιΟ.Τ.Α., μονίμων στελεχών των Ενόπλων 
Δυνάμεων και αντιστοίχων της Ελληνικής Αστυνομίας, 
του Πυροσβεστικού και Λιμενικού Σώματος και άλλες συ¬ 
ναφείς διατάξεις». 

δ) του άρθρου 29Α'του ν. 1558/1985 (ΦΕΚ ΑΊ37) «Κυ¬ 
βέρνηση και Κυβερνητικά Όργανα», το οποίο προστέθη¬ 
κε με το άρθρο 27του ν.2081/1992 (ΦΕΚΑΊ54) και αντι- 
καταστάθηκε με το άρθρο 1 του ν. 2469/1997 (ΦΕΚ Α'38). 

2) Την ανάγκη σύστασης ειδικής νομοπαρασκευαστικής 
επιτροπήςγιατηντελική επεξεργασία και διαμόρφωση του 
σχεδίου νόμου για τη σύσταση της Δικαστικής Αστυνομίας. 

3) Το γεγονός ότι από τις διατάξεις της παρούσας προ- 
καλείται συνολική δαπάνη ύψους 8.700,00 € σε βάροςτου 
προϋπολογισμού του ΤΑΧΔΙΚ, αποφασίζουμε : 

Την σύσταση ειδικής νομοπαρασκευαστικής επιτροπής 
για την τελική επεξεργασία και διαμόρφωση του σχεδίου 
νόμου για τη σύσταση της Δικαστικής Αστυνομίας, απο¬ 
τελούμε νη από τους: 

1. Κυριάκο Καρούτσο, Εισαγγελέα Εφετών Αθηνών, ως 
Πρόεδρο. 

2. Λεωνίδα Κοτσαλή, Καθηγητή Πανεπιστημίου Αθηνών. 

3. Ζωή Παπάίωάννου, Λέκτορα Πανεπιστημίου Αθηνών. 

4. Κωνσταντίνο Μπακογιάννη, Δικηγόρο, Διδάκτορα 
Νομικής, ως μέλη. 

Χρέη γραμματέα της ανωτέρω επιτροπής θα εκτελεί η 
Σταματίνα Παπαδοπούλου, δικαστική υπάλληλος. 

Η ανωτέρω ειδική νομοπαρασκευαστική επιτροπή οφεί¬ 
λει να περατώσει το έργο της εντός τριών (3) μηνών από 
την έναρξη των εργασιών της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Μαρτίου 2005 

Ο ΥΠΟΥΡΓΟΣ 

ΑΝΑΣΤΑΣΗΣ ΠΑΠΑΛΗΓΟΥΡΑΣ 
-♦- 

Αριθμ. ΥΠΠΟ/ΔΙΟΙΚ/ΤΔΠΕΦ/ΠΜΥ/38533 (9) 

Διορισμός Διευθυντή του Κρατικού Μουσείου 
Σύγχρονης Τέχνης. 

Η ΑΝΑΠΛΗΡΩΤΗΣ ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) του άρθρου 2 του ν. 2557/1997 «Θεσμοί, μέτρα και 
δράσεις πολιτιστικής ανάπτυξης» (ΦΕΚ 271/Α/24.12. 
1997). 

β) του άρθρου 14 παρ. 2 του ν. 2190/1994 «Σύσταση 
ανεξάρτητης αρχής για την επιλογή προσωπικού και ρύθ¬ 
μιση θεμάτων διοίκησης». 


γ) των άρθρων 10 παρ. 2 και 11 παρ.4 του ν. 3260/2004 
«Ρυθμίσεις του συστήματος προσλήψεων και θεμάτων 
δημόσιας διοίκησης» 

2. Την υπ’ αριθμ. ΔΙΠΠ/ΦΈΓΚΡ.11/15/12107/28.1.2003 
απόφαση της Επιτροπής του άρθρου 2 παρ. 1 της αριθμ. 
55/1998 ΠΥΣ (ΦΕΚ 232/Α/12.11.1998). 

3. Το γεγονός της αυτοδίκαιης λήξης στις 6.8.2004, της 
θητείας του Μιλτιάδη Παπανικολάου, ως Διευθυντή του 
Μουσείου Φωτογραφίας Θεσσαλονίκης, κατά την έννοια 
των διατάξεων των άρθρων 10 παρ. 2 και 11 παρ. 4 του ν. 
3260/2004 (ΦΕΚ 151/Α/6.8.2004). 

4. Την υπ’ αριθμ. 133/24.3.2004 απόφαση του Πρωθυ¬ 
πουργού και Υπουργού Πολιτισμού, που αφορά στην ανά¬ 
θεση άσκησης αρμοδιοτήτων στην Αναπληρωτή Υπουρ¬ 
γό Πολιτισμού Φάνη Πάλλη - Πετραλιά και στους Υφυ¬ 
πουργούς Γεώργιο Ορφανό και Πέτρο Τατούλη (ΦΕΚ 
527/Β24.3.2004), όπως διορθώθηκε στο αριθμ. 558/Β/ 
2.4.2004) ΦΕΚ, αποφασίζουμε: 

1. Διορίζουμε, τον Μιλτιάδη Παπανικολάου, Καθηγητή 
της Ιστορίαςτης Τέχνης στο Τμήμα Ιστορίας - Αρχαιολογίας 
του Πανεπιστημίου Θεσσαλονίκης, στη θέση του Διευθυ- 
ντού του Κρατικού Μουσείου Σύγχρονης Τέχνης (ΝΠΙΔ επο¬ 
πτευόμενο από το Υπουργείο Πολιτισμού), επειδή έχει τα 
απαιτούμενααπότο Νόμο τυπικά και ουσιαστικά προσόντα. 

2. Η ανωτέρω θητεία λήγει στις 15 Ιανουάριου 2007 (ημε¬ 
ρομηνία λήξης ισχύος της υπ’ αριθμ. ΔΙΠΠ/ΦΈΓΚΡ.11/15/ 
12107/28.1.2003 απόφασης της Επιτροπής του άρθρου 2 
παρ. 1 της αριθμ. 55/1998 ΠΥΣ (ΦΕΚ252/Α/12.11.1998). 

3.0 διορισμός αυτός γίνεται σύμφωνα με την υπ’ αριθμ. 
ΔΙΠΠ/ΦΈΓΚΡ.11/15/12107/28.1.2003 απόφαση της Επι¬ 
τροπής του άρθρου 2 παρ. 1 της αριθμ. 55/1998 ΠΥΣ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Μάίου 2005 

Η ΑΝΑΠΛΗΡΩΤΗΣ ΥΠΟΥΡΓΟΣ 

ΦΑΝΗ ΠΑΛΛΗ - ΠΕΤΡΑΛΙΑ 
-♦- 

Αριθμ. ΥΠΠΟ/ΔΙΟΙΚ/Α1/ΠΜΥ/38599 (10) 

Διορισμός Αναπληρωτή Διευθυντή του Φεστιβάλ 
Κινηματογράφου Θεσσαλονίκης. 

Η ΑΝΑΠΛΗΡΩΤΗΣ ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) του άρθρου 4 παρ. 1 εδαφ. γ'του ν. 2557/1997 «Θε¬ 
σμοί, μέτρα και δράσεις πολιτιστικής ανάπτυξης» (ΦΕΚ 
271 /Α/24.12.1997). 

β) των άρθρων 10 παρ. 2 και 11 παρ. 4 του ν. 3260/2004 
«Ρυθμίσεις του συστήματος προσλήψεων και θεμάτων 
δημόσιας διοίκησης» (ΦΕΚ 151/Α/6.8.2004). 

2. Την υπ’ αριθμ. ΔΙΠΠ/ΦΈΓΚΡ.11/165/οικ 9903/ 
23.5.2002 απόφαση της Επιτροπής του άρθρου 2 παρ.1 
της υπ’ αριθμ. 55/1998 ΠΥΣ (ΦΕΚ252/Α/12.11.1998). 

3. Την υπ’ αριθμ. 133/24.3.2004 απόφαση του Πρωθυπουρ¬ 
γού και Υπουργού Πολιτισμού, που αφορά στην ανάθεση 
άσκησης αρμοδιοτήτων στην Αναπληρωτή Υπουργό Πολιτι¬ 
σμού Φάνη Πάλλη - Πετραλιά και στους Υφυπουργούς Γεώρ- 
γιο Ορφανό και Πέτρο Τατούλη (ΦΕΚ 527/Β24.3.2004), όπως 
διορθώθηκε στο αριθμ. 558/Β/ 2.4.2004 ΦΕΚ. 

4. Το γεγονός της αυτοδίκαιης λήξης στις 6.8.2004, της 
θητείας του Αντωνίου Κιούκα, ως Αναπληρωτή Διευθυντή 
του Φεστιβάλ Κινηματογράφου Θεσσαλονίκης, κατά την 

έννοια των διατάξεων των άρθρων ΙΟπαρ. 2 και 11 παρ. 4 
του ν. 3260/2004 (ΦΕΚ 151/Α/6.8.2004). 

5. Την από 27.4.2005 πρόταση της Διευθύντριας του 
ανωτέρω Φορέα, για διορισμό του Δημητρίου Μπαρδάνη 
στη θέση του Αναπληρωτή Διευθυντή του Φεστιβάλ Κινη¬ 
ματογράφου Θεσσαλονίκης, η οποία διαβιβάσθηκε με το 
αριθμ. 35655/485/10.5.2005 έγγραφο της Δ/νσης Κινημα¬ 
τογράφου και Οπτικοακουστικών Μέσων, αποφασίζουμε: 

1. Διορίζουμε τον Δημήτριο Μπαρδάνη, Παραγωγό Οπτι- 
κοακουστικών Μέσων, ως Αναπληρωτή Διευθυντή του Φε¬ 
στιβάλ Κινηματογράφου Θεσσαλονίκης (Νομικού Προσώ¬ 
που Ιδιωτικού Δικαίου που εποπτεύεται από το ΥΠΠΟ) 

2. Η ανωτέρω θητεία λήγει στις 15 Μάίου 2006 (ημερομη¬ 
νία λήξης ισχύος της υπ’ αριθμ. ΔΙΠΠ/Φ.ΕΓΚΡ. 11/165/ οικ 
9903/23.5.2002 απόφασης της Επιτροπής του άρθρου 2 
παρ. 1 της υπ’ αριθμ. 55/1998 ΠΥΣ (ΦΕΚ 252/Α/12.11.1998). 

3. Ο διορισμός γίνεται, σύμφωνα με την υπ’ αριθμ. 
ΔΙΠΠ/Φ.ΕΓΚΡ. 11/165/οικ 9903/23.5.2002 απόφαση της 
Επιτροπής του άρθρου 2 παρ.1 της αριθμ. 55/1998 ΠΥΣ 
(ΦΕΚ 252/Α/12.11.1998). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Μάίου 2005 

Η ΑΝΑΠΛΗΡΩΤΗΣ ΥΠΟΥΡΓΟΣ 

ΦΑΝ Η Π ΑΛΛΗ - ΠΕΤΡΑΛΙΑ 
-♦- 

Αριθμ. 7004/10/20-α (11) 

Έγκριση της υπ’ αριθμ. 7004/13/2 από 6.5.2005 απόφασης 
του Αστυνομικού Διευθυντή Δράμας «Μεταβίβαση δικαι¬ 
ώματος υπογραφής εγγράφων «ΜΕ ΕΝΤΟΛΗ ΔΙΕΥΘΥ¬ 
ΝΤΗ» στους Υποδιευθυντές της Αστυνομικής Διεύθυνσης 
Δράμας». 

Ο ΑΡΧΗΓΟΣ ΤΗΣ ΕΛΛΗΝΙΚΗΣ ΑΣΤΥΝΟΜΙΑΣ 

Έχοντας υπόψη: 

1. Τις διατάξεις του άρθρου 23 παρ. 6 του ν. 2800/2000 
«Αναδιάρθρωση Υπηρεσιών Υπουργείου Δημόσιας Τά¬ 
ξης, σύσταση Αρχηγείου Ελληνικής Αστυνομίας και άλ¬ 
λες διατάξεις» (Α'- 41). 

2. Τις διατάξεις του άρθρου 29Ατου ν. 1558/1985 «Κυβέρ¬ 
νηση και Κυβερνητικά Όργανα» (Α'-137), το οποίο προστέθη¬ 
κε με το άρθρο 27 του ν.2081/1992 (Α'-154) και τροποποιήθη¬ 
κε με το άρθρο 1 παρ. 2 εδάφιο α'του ν. 2469/1997 (Α'-38). 

3. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Άρθρο 1 

Εγκρίνουμε την υπ’ αριθμ. 7004/13/2 από 6.5.2005 από¬ 
φαση του Διευθυντή της Αστυνομικής Διεύθυνσης Δράμας 
«Μεταβίβαση δικαιώματος υπογραφής εγγράφων «ΜΕ 
ΕΝΤΟΛΗ ΔΙΕΥΘΥΝΤΗ» στους Υποδιευθυντές της Αστυνο¬ 
μικής Διεύθυνσης Δράμας», το περιεχόμενο της οποίας 
έχει ως εξής: 

«ΑΠΟΦΑΣΗ 

Αριθμ. Πρωτ. 7004/13/2 

Μεταβίβαση δικαιώματος υπογραφής εγγράφων «ΜΕ 
ΕΝΤΟΛΗ ΔΙΕΥΘΥΝΤΗ» στους Υποδιευθυντές της Αστυ¬ 
νομικής Διεύθυνσης Δράμας. 

Ο ΔΙΕΥΘΥΝΤΗΣ 

ΤΗΣ ΑΣΤΥΝΟΜΙΚΗΣ ΔΙΕΥΘΥΝΣΗΣ ΔΡΑΜΑΣ 

Έχοντας υπόψη: 

1. Τις διατάξεις του άρθρου 23 παρ. 6 του ν. 2800/2000 
«Αναδιάρθρωση Υπηρεσιών Υπουργείου Δημόσιας Τά¬ 


ξης, σύσταση Αρχηγείου Ελληνικής Αστυνομίας και άλ¬ 
λες διατάξεις» (Α'- 41). 

2. Τις διατάξεις του άρθρου 29Ατου ν. 1558/1985 «Κυ¬ 
βέρνηση και Κυβερνητικά Όργανα» (Α'-137), το οποίο 
προστέθηκε με το άρθρο 27 του ν.2081/1992 (Α'-154) και 
τροποποιήθηκε με το άρθρο 1 παρ. 2 εδάφιο α' του ν. 
2469/1997 (Α'-38). 

3. Την ανάγκη απλούστευσηςτων διαδικασιών, μείωσης 
της αλληλογραφίας και εξασφάλισης της εύρυθμης και 
αποτελεσματικής λειτουργίας της Αστυνομικής Διεύθυν¬ 
σης Δράμας. 

4. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Άρθρο μόνο 

1. Μεταβιβάζουμε στους Υποδιευθυντές της Αστυνομι¬ 
κής Διεύθυνσης Δράμας το δικαίωμα υπογραφής «ΜΕ 
ΕΝΤΟΛΗ ΔΙΕΥΘΥΝΤΗ» εγγράφων, αποφάσεων, διατα¬ 
γών ή άλλων πράξεων, ως ακολούθως: 

Α. Στον Υποδιευθυντή που συντονίζει, εποπτεύει και 
ελέγχει το Γραφείο Αστυνόμευσης - Ασφάλειας για θέμα¬ 
τα της αρμοδιότητας του γραφείου: 

(1) Τα συνήθη έγγραφα προς τις υφιστάμενες και τις κα¬ 
τώτερες της Διεύθυνσης Υπηρεσίες της Ελληνικής Αστυ¬ 
νομίας. 

(2) Τα έγγραφα προς ισότιμες και κατώτερες της Διεύ¬ 
θυνσης δημόσιες υπηρεσίες, αρχές και οργανισμούς με 
τα οποία παρέχονται ή ζητούνται πληροφορίες ή αφο¬ 
ρούν την επίδοση ή κοινοποίηση ή εκτέλεση εγγράφων 
αυτών, πλην εκείνων που αφορούν την εκτέλεση διωκτι¬ 
κών εγγράφων ή αποφάσεων κατά του προσωπικού της. 

(3) Τα έγγραφα μετά οποία δίδονται απαντήσεις σε επι¬ 
στολές, αναφορές, καταγγελίες, αιτήσεις και υπομνήμα¬ 
τα του προσωπικού, των πολιτών, συλλόγων, σωματείων 
κ.λ.π. Αν για τις περιπτώσεις αυτές απαιτείται η λήψη από¬ 
φασης του Διευθυντή της Διεύθυνσης η απάντηση δίδε¬ 
ται μετά την απόφαση αυτή. 

(4) Τις διαταγές με τις οποίες παρέχονται στις Υπηρε¬ 
σίες της Διεύθυνσης ερμηνευτικές οδηγίες ή απαντήσεις 
για συγκεκριμένες διατάξεις της νομοθεσίας, περί της έν¬ 
νοιας των οποίων δεν καταλείπονται αμφιβολίες ή καλύ¬ 
πτονται από προηγούμενη ενέργεια ή γνωστοποίηση ή 
νομολογία. 

(5) Τις αποφάσεις διοικητικής απέλασης και κράτησης 
αλλοδαπών (άρθρο 44 παρ. 2 και 3 ν. 2910/2001). 

Β. Στον Υποδιευθυντή που συντονίζει, εποπτεύει και 
ελέγχει το Γ ραφείο Εσωτερικών Λειτουργιών για θέματα 
της αρμοδιότητας του γραφείου: 

(1) Τις υποβλητικές αναφορές και πίνακες υπομνημά¬ 
των οδοιπορικών εξόδων για τη δικαιολόγηση εκτός 
έδρας αποζημίωση του προσωπικού του Επιτελείου της 
Αστυνομικής Διεύθυνσης Δράμας, καθώς και τις εγκριτι¬ 
κές διαταγές της Διεύθυνσης που αφορούν τις εκτός 
έδρας κινήσεις του προσωπικού των Υπηρεσιών της Δι¬ 
εύθυνσής μας με δικαιολόγηση ημερήσιας ανάπαυσης. 

(2) Τα φύλλα πορείας και φύλλα αδείας του προσωπι¬ 
κού του Επιτελείου. 

(3) Τα παραπεμπτικά σημειώματα προς τους ιατρούς 
που εκτελούν υγειονομική υπηρεσία για εξέταση των 
ασθενών αστυνομικώντης Αστυνομικής Διεύθυνσης Δρά¬ 
μας. 

(4) Το βιβλίο υπηρεσίας και τους πίνακες διάταξης υπη¬ 
ρεσίας του προσωπικού του Επιτελείου. 

(5) Τις βεβαιώσεις του ιδιοχείρου της υπογραφής ιδιω¬ 
τών σε έγγραφα και το ακριβές του αντιγράφου εγγρά¬ 
φων που προορίζονται στην αλλοδαπή. 

(6) Τις διαταγές πορείας για την κίνηση των υπηρεσια¬ 
κών οχημάτωντου Επιτελείου. 

(7) Ταδελτία επισκευήςτου άρθρου 5 παρ. 2του β.δ. 24/ 
1969 (Α'- 7/1970), για τα υπηρεσιακά οχήματα του Επιτε¬ 
λείου. 

2. Η κατά την προηγούμενη παράγραφο μεταβίβαση 
του δικαιώματος υπογραφής δεν αποκλείει την παράλλη¬ 
λη άσκησή του από το Διευθυντή της Αστυνομικής Διεύ- 
θυνσηςΔράμας αν κρίνειτούτο σκόπιμο, λόγω της φύσης 
και του περιεχομένου του εγγράφου ή αν εισηγείται την 
υπογραφή αυτού οι Υποδιευθυντές, λόγω της ιδιαίτερης 
σπουδαιότητάςτου. 

Δράμα, 6 Μάίου 2005 
Ο Διευθυντής 

ΘΕΟΔΩΡΟΣ ΚΟΡΜΙΣΤΙΝΟΣ 


Άρθρο 2 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα 17 Μάίου 2005 
Ο Αρχηγός 

ΓΕΩΡΓΙΟΣ ΑΓΓΕΛΑΚΟΣ 
-♦- 

Αριθμ. 47 (12) 

Καθιέρωση υπερωριακής εργασίας σε υπαλλήλους 
που υπηρετούν στην ΑΔΑΕ. 

Ο ΠΡΟΕΔΡΟΣ ΤΗΣ ΑΡΧΗΣ ΔΙΑΣΦΑΛΙΣΗΣ 
ΤΟΥ ΑΠΟΡΡΗΤΟΥ ΤΩΝ ΕΠΙΚΟΙΝΩΝΙΩΝ 

Έχοντας υπόψη: 

1) Τις διατάξεις της παρ. 2α του άρθρου 1 του ν. 2469/ 
1997. 

2) Τις διατάξεις του άρθρου 16 του ν.3205/2003 (ΦΕΚ 
297/Α") «Μισθολογικές ρυθμίσεις λειτουργών και υπαλλή- 
λωντου Δημοσίου, Ν.Π.Δ.Δ. καιΟ.Τ.Α. μονίμων στελεχών 
των ενόπλων Δυνάμεων και αντίστοιχων της Ελληνικής 
Αστυνομίας, του Πυροσβεστικού και Λιμενικού σώματος 
και άλλες συναφείς διατάξεις». 

3) Το έγγραφο του Γ.Λ. Κράτους, αριθμ. 2/8803/0022// 
8.2.1999. 

4) Το έγγραφο του Γ.Λ. Κράτους, αριθμ. 2/9474/0022// 
18.2.2002. 

5) Την ανάγκη καθιέρωσης απογευματινής υπερωρια- 
κής εργασίας στους υπαλλήλους μας, για την αντιμετώ¬ 
πιση των υπηρεσιακών αναγκών της ΑΔΑΕ. 

6) Το γεγονός ότι από την εφαρμογή των διατάξεωντης 
απόφασης αυτής προκαλείται δαπάνη 30.000,00 €, που 
θα καλυφθεί από την εγγεγραμμένη στον προϋπολογι¬ 
σμό της ΑΔΑΕ (πίστωση ΚΑΕ: 0511 φορέα 17-620), απο¬ 
φασίζουμε: 


Εγκρίνουμε την υπερωριακή απογευματινή απασχόλη¬ 
ση 30 εργαζομένων που υπηρετούν στην Αρχή Διασφάλι¬ 
σης του Απορρήτου των Επικοινωνιών από 1.4.2005 έως 
31.12.2005, μέχρι 7.500 ώρες, συνολικά, για το ανωτέρω 
χρονικό διάστημα. Το συνολικό ποσό της δαπάνης ανέρ¬ 
χεται στο ποσό των 30.000,00 €, περίπου και θα καλυφθεί 
από τον Ε.Φ. 17-620 ΚΑΕ 0511. 

Ο Πρόεδρος της ΑΔΑΕ θακατανείμειτις ανωτέρω ώρες 
και θα περιγράφει το συγκεκριμένο αντικείμενο των ερ¬ 
γασιών που θα συντελεσθούν. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 18 Μάίου 2005 
Ο Πρόεδρος 

ΑΝΔΡΕΑΣ ΛΑΜΠΡΙΝΟΠΟΥΛΟΣ 

- ♦ - 

ΔΙΟΡΘΩΣΕΙΣ ΣΦΑΛΜΑΤΩΝ 

(13) 

Στην υπ’ αριθμ. ΔΥ1 δ/3949/27.1.2005 απόφαση του 
Υπουργού Υγείας και Κοινωνικής Αλληλεγγύης που δη- 
μοσιεύθηκε στο ΦΕΚ 131/3.2.2005 τ. Β' σχετικά με Συ¬ 
γκρότηση του Πρώτου Περιφερειακού Συμβουλίου Επι¬ 
λογής και Αξιολόγησης των Επιμελητών Α' και Β' Ιατρών 
Ε.Σ.Υ. γίνονται οι παρακάτω διορθώσεις σφαλμάτων: 

1. Διορθώνεται στην ειδικότητα της Αγγειοχειρουργι¬ 
κής: 

η ειδικότητα του Ψαρρού Θεμιστοκλή, από το εσφαλ¬ 
μένα αναγραφόμενο «...Ψαρρό Θεμιστοκλή, Αναπληρω¬ 
τή Διευθυντή Χειρουργικής Θώρακος...» 

στο ορθό «... Ψαρρό Θεμιστοκλή, Αναπληρωτή Διευθυ¬ 
ντή Καρδιολογίας...». 

2. Διορθώνεται στην ειδικότητα της Νευρολογίας: 

ο βαθμός της Μπαζίγου Ελένης, από το εσφαλμένα ανα¬ 
γραφόμενο «Μπαζίγου Ελένη, Αναπληρώτρια Διευθύ¬ 
ντρια Νευρολογίας...» 

στο ορθό «Μπαζίγου Ελένη, Επιμελήτρια Α' Νευρολο- 
γίας ■■■»■ 

3. Διορθώνεται στην ειδικότητα της Οφθαλμολογίας: 

ο βαθμός της Καποπούλου Παρασκευής από το εσφαλ¬ 
μένα αναγραφόμενο «Καποπούλου Παρασκευή, Διευθύ¬ 
ντρια Οφθαλμολογίας...» 

στο ορθό «Καποπούλου Παρασκευή, Αναπληρώτρια Δι¬ 
ευθύντρια Οφθαλμολογίας...». 

4. Διορθώνεται στην ειδικότητα της Παθολογικής Ογκο¬ 
λογίας: 

η ειδικότητα του Σαμέλη Γεώργιου, από το εσφαλμένα 
αναγραφόμενο «Σαμέλη Γεώργιο, Επιμελητή Α' Παθολο- 

γ ία ς —» 

στο ορθό «Σαμέλη Γεώργιο, Επιμελητή Α' Παθολογικής 
Ογκολογίας...». 

5. Διορθώνεται στην ειδικότητα της Χειρουργικής Θώ¬ 
ρακος: 

η ειδικότητα του Ψαρρού Θεμιστοκλή, από το εσφαλ¬ 
μένα αναγραφόμενο «Ψαρρό Θεμιστοκλή, Αναπληρωτή 
Διευθυντή Χειρουργικής Θώρακος...» 

στο ορθό «Ψαρρό Θεμιστοκλή, Αναπληρωτή Διευθυντή 
Καρδιολογίας...». 

(Από το Υπουργείο Υγείας και Κοιν. Αλληλεγγύης) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




